### Resumé

Vejle Kommune og AAB Vejle skal årligt afrapportere til Boligministeriet på fremdrift og resultater i arbejdet med Udviklingsplanen for [adresse]. Der er i den forbindelse udarbejdet en årlig status, som indstilles til byrådets endelige godkendelse med henblik på fremsendelse til Boligministeriet ved frist 1. oktober 2025.

### Sagsfremstilling

Vejle Kommune og [adresse] gennemfører frem mod 2030 Udviklingsplanen for [adresse] med konkrete greb for fysisk omdannelse i- og omkring [adresse], herunder opførsel af et antal nye boliger, der skal sikre det overordnede mål om at nedbringe andelen af almene familieboliger i afd. 29 [adresse] fra 100% til 68%.

Vejle Kommune og [adresse] har samarbejdet om udmøntning af Udviklingsplanen for Finlandsparken siden vedtagelsen i 2019, og hvert år den 1. oktober er kommune og boligforening forpligtet på i fællesskab at aflægge rapport om fremdrift på udviklingsplanen. I 2023 vedtog Byrådet og AAB Vejle en allonge til Udviklingsplanen for [adresse] med justeringer til af planens greb for udmøntning, herunder blandt andet en beslutning om bevarelse og modernisering af [adresse].

**Status og fremdrift – det seneste år**

Af dette års status fremgår, at arbejdet med udviklingsplanens overordnede del-elementer er i god proces og i takt med den opstillede og forpligtende tids- og milepælsplan.
Vejle Kommune har derfor i Boligministeriets skabelon udarbejdet en status (bilag 1), der indstilles til Byrådets godkendelse med henblik på fremsendelse til Boligministeriets godkendelse 1. oktober 2025.

Endvidere er der til orientering af Byrådet og AAB Vejles afdelingsbestyrelse udarbejdet en udfoldet status med fokus på bydelens samlede fysiske og boligsociale udvikling det seneste år (bilag 2). Heraf fremgår, at der er i afd. 29 [adresse] er registreret en støt positiv udvikling i parallelsamfundskriterierne siden 2020 og frem til i dag.

’Udviklingsplanen for [adresse]’ og ’Allonge – tillæg til Udviklingsplanen for [adresse], juni 2023’ er vedlagt til baggrund som henholdsvis bilag 3 og 4.

### Sagens videre forløb

Sagen behandles i Byrådet den 1. oktober 2025

### Historik

#### Kommunaldirektøren indstiller, den 22. september 2025, punkt 228:

At bilag 1 ’Afrapportering af Udviklingsplaner 2025 – Vejle Kommune’ godkendes med henblik på fremsendelse til Boligministeriet.

At Økonomiudvalget tager bilag 2 ’Årlig status til Udviklingsplanen for [adresse] 2024/25’ til efterretning.

####

#### Beslutning fra Økonomiudvalget, den 22. september 2025, punkt 228:

Dot 1 - Anbefales.

Dot 2 - Taget til efterretning.

### Beslutning

Godkendt.

Fraværende: Steve Johansen

Fraværende: Rune Koch

Fraværende: Jan Madsen, i stedet mødte Nikolai Holm.